Quamvis miserrimus, homo, quamdiu est incolomis, semper debeat præ oculis habere omnipotentis Dei discussionem judicii, in ægritudini tamen positus, de illius misericordissima pietate nullo modo debet desperare, sed pro salute animæ suæ attentius debet invigilare et de propiis rebus, quantum possibile est in alimoniis servorum Dei semetipsum redimendo largiri, ut apud piissimum judicem æternam post obitum valeat acquirere retributionem. Idcirco ego, in Dei nomine, Guntrudis et filiis meus Letaldus, respicientes gravedinem peccatorum nostrorum et reminiscentes bonitatem Dei dicentis «Date eleemosinam et ecce omnia munda sunt vobis», tradimus pro remedio animarum nostrarum seu pro remedio senioris mei Malguini traditumque in perpetuum esse volumus monasterio sanctæ Mariæ sanctique Petri necne et sancti Benedicti Floriacensis cœnobii, in quo ipse sanctissimus corpore requiescit, omnique congregationi ejusdem loci, cui venerabilis Richardus abbas superna gratia præesse videtur, res hæreditatis nostræ quæ nobis jure legitimo a parentibus nostris obvenerunt, hoc est mansum qui vocatur Percipiacus et quicquid ad ipsum mansum aspicit, terris cultis et incultis, pratis cum vineis et silvis et quantumcumque ibi visi sumus habere exquisitum et de nostris mancipiis his vocabulis denominatis: Dominicum et uxorem suam cum infantibus eorum, Eldricum et uxorem suam et infantes eorum, Letgerium et uxorem suam cum infantibus eorum, Adalbertum et uxorem suam cum infantibus eorum, Adaldram et Ermenbergam cum infantibus suis, ad præsens vero in vestitura areas III de vinea, quæ sitæ sunt in villa quæ nuncupatur Buscherias, in qua villa, id est in Buscerias, donamus vobis etiam alium mansum et quicquid ad ipsum mansum aspicit, terris cultis et incultis, pratis cum vineis et silvis, ea lege ut quamdiu vixerit Heldeerius senior meus et ego Guntrudis uxor sua teneamus atque possideamus ipsum alodum de Buscerias qui supra denominatus est. Post nostrum vero discessum Ansedeus filius noster succedat in hæreditatem ipsius villæ Busceriæ, post cujus obitum cum omni melioratione ad dominium sanctæ Mariæ sanctique Petri et sancti Benedicti et monachis ibidem Deo servientibus perveniat. Sunt autem hæc omnia in pago Matisconensi, vicaria Cavinensi. Tradimus etiam alium præsentaliter indominicatum mansum, qui est in pago Augustidunensi, quem vocant Solethiacum cum liberis et mancipiis et quicquid ad ipsum mansum aspicit; similiter et in Grande Fagia quantum visi sumus habere, quæ omnia de Guarulfo exquisivimus. Dono etiam pro filio meo Malguino, qui in Patriciaco villa requiescit, alodum cum servo nomine Dominico, quod situm est in villa Crais. Terminatur vero de una parte terra sancti Benedicti, de alia ipsa hæreditas, tertia Guiburgis, quarta parte Odonis; infra istas terminationes totum ex integrum dono atque transfundo. Si vero quod fieri non credo, aliquis de hæredibus nostris, aut aliqua subposita persona, contra hanc donationem venire præsumpserit repetitio ejus nullum obtineat effectum, sed insuper ei cui litem intulerit, una cum socio fisco, auri libras X, argenti pondera L coactus exsolvat, sed et hæc cessio firma inconvulsaque permaneat cum stipulatione subnixa. Actum Patriciaco monasterio publice. Signum Guntridus et filio suo Letaldo qui hanc donationem fieri jusserunt et a fidelibus suis firmare rogaverunt. S. Guldrici levitæ. S. Gisoni levitæ. S. Ansedeo. S. Godolrico. S. Eldeheerio. S. Isembardo. Data in mense julio, anno X regnante Lothario rege. Rainaldus notarius scripsit, dictante Iterio abbate.